**2020.09.25 වන දින ප.ව. 2.00 ට සීතාවක ප්‍රාදේශීය සභා කමිටු ශාලාවේදී පවත්වන ලද**

**නිවාස හා ප්‍රජා සංවර්ධන කාරක සභා රැස්වීමේ වාර්තාව.**

**සහභාගී වූ :**

1. ගරුකාරක සභා සභාපති - කේ.ඒ.විමල් ප්‍රසන්න මැතිතුමා
2. ගරු කාරක සභික - එම්.ඒ. මේරි මාග්‍රට් මැතිතුමිය
3. ගරු කාරක සභික - අරුණ පී. දිවිගල්ල මැතිතුමා
4. ගරු කාරක සභික - ඩී.කෝකිල සම්පත් වර්ණසිරි මැතිතුමා
5. ගරු කාරක සභික - එස්.ඒ. ප්‍රේමරත්න මැතිතුමා
6. ගරු කාරක සභික - එස්. චන්ද්‍රකුමාර් මැතිතුමා
7. ගරු කාරක සභික - උපුල් මනෝජ් රූපසිංහ මැතිතුමා
8. ගරු කාරක සභික - ඩබ්.ඩී.චින්තක දේවින්ද මැතිතුමා

**සහභාගී නොවූ**

1. ගරු කාරක සභික - ඩී.ඩී.අයෝම මධු ප්‍රසාද් දේවගේ මැතිතුමා
2. ගරු කාරක සභික - ඥාණ ප්‍රකාසම් ෆ්‍රැන්සිස් මැතිතුමා
3. ගරු කාරක සභික - මාලනී චන්ද්‍රලතා මැතිතුමිය

**සහභාගී වූ නිලධාරීන් :**

1. ලේකම් - කේ.ඒ.චන්දන පද්මසිරි මයා
2. ප්‍රධාන කළමනාකරණ සහකාර - කේ.ඩී.සන්ධ්‍යා මාලනි මිය
3. වැඩ අධිකාරි - ජයන්තා ජල්තොටගේ මිය
4. ප්‍රජා සංවර්ධන නිලධාරී - කේ.ජී. ශර්මිලා දුෂාන්ති මිය
5. කාර්යභාර නිලධාරී - හංවැල්ල - ඩබ්.එම්.සී.රණසීලි මිය
6. කාර්යභාර නිලධාරී - කොස්ගම - රේණුකා ඉද්දමල්ගොඩ මිය
7. කාර්යභාර නිලධාරී - කහහේන - ජී.චමරි පද්මලතා මිය
8. පුස්තකාලයාධිපති - පාදුක්ක - එම්.පී.චන්ද්‍රරත්න මයා
9. පෙර පාසල් ගුරු - හංවැල්ල - ජී.ඩී.එල්. එරංගි මිය
10. පෙර පාසල් ගුරු - ඩබ්.ඒ.ප්‍රියන්ති ජානකී මිය
11. පෙර පාසල් ගුරු - කොස්ගම - ඒ. උදය කුමාරි පුෂ්පකාන්ති මිය
12. පෙර පාසල් ගුරු - මීපේ - ඩබ්.ඩී.සී.ඩී. විජේතුංග මිය
13. පෙර පාසල් ගුරු - සුදුවැල්ල - ඩී.ජී. අශෝකා මානෙල් මිය
14. පෙර පාසල් ගුරු - කණම්පැල්ල - එන්. හිස්සැල්ල මිය
15. පුස්තකාල සහායක - කේ.පී.කුමුදිනී ප්‍රියන්තා මිය
16. පුස්තකාල සහායක - කේ.ජී.නිල්මිණි මිය
17. පුස්තකාල සහායක - එම්.ඩී.දූලීකා ලක්මිණි මිය
18. වැඩ ක්ෂේත්‍ර කම්කරු - ඒ.එම්.රේණුකා මිය
19. සෞඛ්‍ය කම්කරු - එච්.ඒ වත්සලා විනෝදනී මිය

නිවාස හා ප්‍රජා සංවර්ධන කාරක සභාවට පැමිණි සියලු මන්ත්‍රීවරුන් හා ලේකම්තුමා ඇතුළු කාර්ය මණ්ඩලය සාදරයෙන් පිළිගත් ගරු කාරක සභා සභාපතිතුමා කාරක සභාවේ කටයුතු ආරම්භ කරන ලදී.

1. ලිපි ලේඛන සලකා බැලීම.
2. විෂය භාර සංවර්ධන නිළධාරි මයා විසින් 2020.09.22 දිනැතිව “වෘත්තීය පුහුණු පාඨමාලාව 2020” හිසින් යුතුව සීතාවක ප්‍රාදේශීය සභා 2020 අයවැය ප්‍රතිපාදන මඟින් බල ප්‍රදේශයේ ජනතාව සඳහා රැකියා අවස්ථා ඇති කර ගැනීමටත් අමතර ආදායම් උත්පාදනයටත් අවශ්‍ය වෘත්තීය නිපුණතා ලබා දීම සඳහා මුළු බල ප්‍රදේශයම ආවරණය වන පරිදි කොට්ඨාශ 26 තුළ ප්‍රජා අවශ්‍යතා මත ක්‍රියාත්මක කිරීමට අපේක්ෂා කරන පාඨමාලාවන් පිළිබඳ විස්තර හා වියදම් ඇස්තමේන්තුව අනුමැතිය සඳහා ඉදිරිපත් කරන ලද අතර කොට්ඨාශ 26 තුළ ක්‍රියාත්මක කිරීමට යෝජිත අදාල පාඨමාලාවන් සඳහා එක් කොට්ඨාශයකට රු.38 400/= බැඟින් කොට්ඨාශ 26 සඳහා රු.998 400/= ක ඇස්තමේන්තුව නිර්දේශ කර ඉදිරි මහ සභාවට යෝජනාව ඉදිරිපත් කිරීම සුදුසු බවට තීරණය කරන ලදි.
3. ගරු ප්‍රාදේශීය සභා මන්ත්‍රී උපුල් මනෝජ් රූපසිංහ මැතිතුමා විසින් “එළඹෙන මහ සභාවට ඉදිරිපත් කරන ලද යෝජනාව” හිසින් යුතුව සුදුවැල්ල කොට්ඨාශයට අයත් 437 මාවල්ගම ග්‍රාම සේවා වසමේ පිහිටි සීතාවක ප්‍රාදේශීය සභාවට අයත් ක්‍රීඩා පිටියේ දැනට කිසිදු ප්‍රයෝජනයකට නොගෙන ඇති ගොඩනැගිල්ල වසමට අයත් පවුල් සෞඛ්‍ය සේවා නිළධාරිනියට,සමෘද්ධි සංවර්ධන නිළධාරිනියට හා කෘෂිකර්ම නිශ්පාදන හා පර්යේෂණ සංවර්ධන යන නිලධාරින්ගේ නිළ කාර්යාල පවත්වාගෙන යාමට අවසර ලබා දෙන ලෙස ඉල්ලමින් ඉදිරිපත් කරන ලද ලිපිය සලකා බැලූ කාරක සභාව මේ සම්බන්ධව තාක්ෂණ නිළධාරි වාර්තාවක් ලබා ගැනීම සුදුසු බව තීරණය කරන ලදි.
4. හංවැල්ල පිලිප් ගුණවර්ධන අනුස්මරණ මහජන පුස්තකාලයේ පුස්තකාල සහායක විසින් “පොත් රාක්ක ලබා ගැනීම” හිසින් යුතුව 2020.09.23 දිනැතිව පුස්තකාල සඳහා අලුතින් ලැබෙන පොත්, රාක්ක ගත කිරීමට තිබෙන පොත් රාක්ක ප්‍රමාණවත් නොවන බැවින් ඒ සඳහා අළුතින් රාක්ක ලබාදෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව පුස්තකාල 05 සඳහා අවශ්‍ය එම රාක්ක ලබා දීම සුදුසු බවට තීරණය කරන ලදි.
5. හංවැල්ල පිලිප් ගුණවර්ධන අනුස්මරණ මහජන පුස්තතාලය විසින් “2020 ඔක්තෝම්බර් ජාතික කියවීමේ මාසය අන්තර් පුස්තකාල දැනුම මිනුම තරඟාවලිය” හිසින් යුතුව 2020.09.28 දිනැතිව 2020 ජාතික කියවීමේ මාසය වෙනුවෙන් දසවෙනි වරටත් සංවිධානය කරනු ලබන අන්තර් පුස්තකාල දැනුම මිනුම තරඟාවලිය 2020.10.09 දින පැවැත්වීමට කටයුතු කර ඇති බවත් ඒ සඳහා අනුමැතිය ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව මේ සඳහා අනුමැතිය ලබා දීම සුදුසු බවට තීරණය කරන ලදි.
6. කහහේන මහජන පුස්තකාලය විසින් “ඡායා පිටපත් යන්ත්‍රයක් ලබා ගැනීම සඳහා” හිසින් යුතුව 2020.09.23 දිනැතිව පුස්තකාලයේ අවශ්‍යතාවයන් සඳහා හා තොරතුරු ලබා ගැනීමට පැමිණෙන පුස්තකාල පාඨකයන් හට ඡායා පිටපත් ලබා ගැනීමේ අපහසුතාවයක් පවතින බැවින් ඒ සඳහා ඡායා පිටපත් යන්ත්‍රයක් ලබා දෙන මෙන් යොමු කරන ලද ලිපිය සලකා බැලූ කාරක සභාව එය ලබා දීම සුදුසු බවට තීරණය කරන ලදි.
7. කහහේන මහජන පුස්තකාලය විසින් 2020.09.24 දිනැතිව පුස්තකාලය ස්වයංක්‍රීයකරණය වැඩසටහන ඉදිරි දිනක සිදු කිරීමට නියමිත බැවින් සංවිධාන කටයුතු සඳහා අවශ්‍ය වියදම් ඇස්තමේන්තුව අනුමත කරදෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව එය අනුමත කිරීමටත් මුදල් අනුමත කිරීම සඳහා මුදල් හා ප්‍රතිපත්ති කාරක සභාව වෙත යොමු කිරීම සුදුසු බවට තීරණය කරන ලදි.

ප්‍රචාරණය සඳහා (බැනර් 3 සඳහා) රු.5000.00

ආරාධනා පත්‍ර/ලියුම්කවර රු.4000.00

සංග්‍රහ සඳහා රු.7500.00

ප්‍රොජෙක්ටරය රු.7500.00

අනිකුත් වියදම් රු.2000.00

රු.26000.00

1. කොස්ගම ඩී.ඒ.රාජපක්ෂ අනුස්මරණ මහජන පුස්තකාලය විසින් “ස්වයංක්‍රීයකරණය වැඩ සටහනට අදාල වියදම් ඇස්තමේන්තුව අනුමත කර ගැනීම” හිසින් යුතුව 2020.09.23 දිනැතිව පුස්තකාල ස්වයංක්‍රීයකරණය සඳහා වැය වන වියදම් ඇස්තමේන්තුව අනුමත කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව එය අනුමත කිරීමත් මුදල් අනුමත කිරීම සඳහා මුදල් හා ප්‍රතිපත්ති කාරක සභාව වෙත යොමු කිරීම සුදුසු බවට තීරණය කරන ලදි.

ප්‍රචාරක වියදම රු.5000.00

ආරාධනා පත්‍ර හා ලියුම් කවර රු.3000.00

Projector සඳහා රු.7500.00

අනෙකුත් වියදම් රු.3000.00

රු.26000.00

1. මාවල්ගම, මුල් ළමාවිය මධ්‍යස්ථාන පාලිකා ශානිකා හේවාවසම් මිය විසින් “පෙර පාසලේ භෞතික සම්පත් නඩත්තුව සම්බන්ධවයි” හිසින් යුතුව 2020.09.25 දිනැතිව පෙර පාසල් භූමිය වටා ඇති වැටේ වල් පැළෑටි වේගයෙන් වැවී වැට දිගේ එතී පවතින අතර කොතරම් වල් පැළෑටි ගැලවුවද වැවෙන අතර මේ සඳහා කුමන හෝ ශාක වර්ගයක් වැටට ඇතුල් පැත්තෙන් හෝ පිටතින් සිටු වීමට සුදුසු බවත් එය සලකා බලන ලෙසත් ගොඩනැගිල්ලට ඉහළින් තේක්ක ගසේ අත්තක් බරව පවතින බැවින් එය ඉවත් කිරීමට සුදුසු පියවරක් ගන්නා මෙන්ද 2021 වර්ෂය සඳහා ඩෙස් පුටු හා ගොඩනැගිල්ල තීන්ත ආලේප කිරීමට අවශ්‍ය තීන්ත ලබා ගැනීමත් හා ලෝක ළමා දිනය වෙනුවෙන් අලුත්තම්බලම සර්වෝදය ළමා නිවාසයේ දරුවන් හා එක්ව එදින සැමරීමට කටයුතු සූදානම් කර ඇති අතර එම දරුවන් සඳහා තේ වේලක් ලබා දීම හා රෙදි රැක් එකක් ලබා දීමට අවශ්‍ය අනුමැතිය ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව ළමා දින වැඩසටහන සඳහා අනුමැතිය ලබා දීමත්, ඩෙස් හා පුටු ආලේප කිරීමට අවශ්‍ය තීන්ත ප්‍රමාණ පිළිබඳ තාක්ෂණ නිළධාරි වාර්තාවක් ලබාගෙන අවශ්‍ය තීන්ත ප්‍රමාණය ලබා දීම සුදුසු බවට තීරණය කරන ලදි.
2. දඹෝර මහජන පුස්තකාලය මඟින් “ආශිර්වාද පූජාව සඳහා අනුමැතිය ලබා ගැනීම ” හිසින් යුතුව 2020.09.22දිනැතිව 2020 වර්ෂයේ උසස් පොළ හා 5 වසර ශිෂ්‍යත්ව විභාගයට පෙනී සිටින දරුවන් සඳහා ආශිර්වාදාත්මක බෝධි පූජාවක් මිල්ලෑව කිදෙල්පිටිය ශ්‍රී අමරතිලකකාරාම වාසී පූජ්‍ය මාලඹේ ජිනරතන හිමිපාණන්ගේ වැඩමවීමෙන් දඹෝර විහාරස්ථානයේ දී 2020.09.27 දින ප.ව.5.00 ට පැවැත්වීම පුස්තකාල පාඨක සමාජය විසින් සංවිධානය කර ඇති අතර ඒ සඳහා අනුමැතිය ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව ඒ සඳහා අනුමැතිය ලබා දීම සුදුසු බවට තීරණය කරන ලදි.
3. 2020.07.30 දින පැවති කාරක සභාවේ තීරණ අංක 02 යටතේ පළාත් අධ්‍යාපන දෙපාර්තමේන්තුවේ පෙර පාසල් ඒකකය මඟින් පෙර පාසල් සඳහා සිටිය යුතු ළමුන් ප්‍රමාණය නිර්දේශ කළද එම ප්‍රමාණය සඳහා පෙර පාසල් තුළ ඉඩ ප්‍රමාණවත් නොවන බවට පෙර පාසල් ගුරුවරු විසින් කාරක සභාව දැනුවත් කළ අතර පහත පරිදි බඳවාගත හැකි ළමුන් ප්‍රමාණය සංශෝධනය කර අයදුම්පත් නිකුත් කිරීම සුදුසු බවට කාරක සභාව තීරණය කරන ලදි.

|  |  |  |  |  |
| --- | --- | --- | --- | --- |
| පෙර පාසලේ නම | අධ්‍යාපන දෙපාර්තමේන්තුවෙන් දන්වන ලද ළමුන් ප්‍රමාණය | 2021 වර්ෂයට ඉතිරිවන ළමුන් ප්‍රමාණය | 2021 වර්ෂයට බඳවා ගත හැකි ළමුන් ප්‍රමාණය | දිවාසුරැකුම් මධ්‍යස්ථානයට බඳවා ගත හැකි ළමුන් ප්‍රමාණය |
| 1. හංවැල්ල පෙර පාසල සහ දිවා සුරැකුම් මධ්‍යස්ථානය | 70 | 17 | 44 | 09 |
| 1. මීපේ පෙර පාසල සහ දිවා සුරැකුම් මධ්‍යස්ථානය | 40 | 20 | 14 | 06 |
| 1. කනම්පැල්ල පෙර පාසල | 32 | 13 | 19 | - |
| 1. කොස්ගම පෙර පාසල | 73 | 29 | 44 | - |
| 1. කළුඅග්ගල පෙර පාසල | 40 | 21 | 19 | - |
| 1. මාවල්ගම පෙර පාසල | 46 | 12 | 34 | - |
| 1. සුදුවැල්ල පෙර පාසල | 40 | 17 | 23 | - |
| 1. පාදුක්ක පෙර පාසල | 78 | 28 | 50 | - |
| 1. කහහේන පෙර පාසල | 35 | 17 | 18 | - |

1. ප්‍රාදේශීය සභාවට අයත් මහජන පුස්තකාල සඳහා කතුවරුන් විසින් යොමු කරන ලද පහත සඳහන් පොත් 05 බැඟින් පුස්තකාල 05 සඳහා මිලදී ගැනීමට කාරක සභාව තීරණය කරන ලදි.

**පොතේ නම** **කතෘගේ නම** **වටිනාකම රු.**

* + - 1. ගැටළු විසදීමේ උපාය මාර්ග ජගත් කුමාර 200.00
      2. අනුරාවී චේතනා දි සිල්වා 850.00
      3. ශ්‍රී ලංකා පාරලිමේන්තුවේ විපක්ෂය අතුල ප්‍රේමරත්න 300.00
      4. පෙම් හිතකට තරුළු වෙලා අසේල නිර්මාල් රන්දුනු බණ්ඩාර 200.00
      5. හිතට හොරෙන් හිතට ඇවිත් අසේල නිර්මාල් රන්දුනු බණ්ඩාර 450.00
      6. උණ පඳුරක මල් පිපිලා අසේල නිර්මාල් රන්දුනු බණ්ඩාර 375.00
      7. බඹරෙකු මලකට බැල්ම හෙළා අසේල නිර්මාල් රන්දුනු බණ්ඩාර 400.00

1. සාකච්ඡා සටහන්

**01.2020.10.09 දින පෙ.ව.9.00 ට අන්තර් පුස්තකාල දැනුම මිනුම තරඟය පැවැත්වෙන බවත් ඒ සඳහා ගරු මන්ත්‍රීවරුන්ට සහභාගී වන ලෙස දැනුවත් කරන ලදි.**

**03.පෙර පාසල්වල ශ්‍රමදාන හා අනෙකුත් වැඩ සටහන් දරුවන්ගේ දෙමව්පියන් සහභාගීත්වයෙන් කරන ලෙස පෙර පාසල් ගුරුවරුන් දැනුවත් කරන ලදි.**

**04.කසළ කළමනාකරණය කිරීම සඳහා පෙර පාසල් ළමුන් දැනුවත් කිරීමේ වැඩසටහන යටතේ පෙර පාසල් වෙත රැගෙන එන කසළ පිළිබඳ මාසික වාර්තාවක් ප්‍රජා සංවර්ධන නිළධාරිතුමිය මගින් නිවාස හා ප්‍රජා සංවර්ධන කමිටුව වෙත ලබා දීමට කටයුතු කරන ලෙස පෙර පාසල් ගුරුවරු දැනුවත් කරන ලදි.**